Simona Bucura-Oprescu, Ministrul Muncii și Solidarității Solidarității Sociale, este de părere ca piața muncii este una deficitară, iar dacă în urmă cu 10-15 ani, principala provocare a angajatorilor era fiscalitatea, în prezent, problema cea mai mare e redată de slaba pregătire a forței de muncă. Practic, pe lângă incertitudinea cauzată de riscurile geopolitice și scăderea cererii pe fondul ratelor ridicate ale inflației și al nivelului dobânzilor, o preocupare majoră pentru companiile din Reomânia este lipsa de personal calificat.
"Consider că pentru a avea de unde să plătim pensii și salarii mai bune, e foarte important să avem o piața a muncii mai puternică (...) Împreună cu cei de la Banca Mondială lucrăm pentru un instrument de skills matching (n.red potrivire de abilități) care să ne ajute să trecem de la CV-ul unei persoane către potențialul unei persoane și de de a potrivi cariera, vocația și ce cere piața de așa manieră încât să le compatibilizăm cât mai profesionist. Și pe reskilling (recalificare) și pe upskilling (dezvoltare) lucrăm și venim cu proiecte concrete. Probabil că ați auzit de proiecte de ucenicie, sau dedicate primului loc de muncă, realizate cu bani de la bugetul de stat. Ambiția noastră e să reușim să venim cu fonduri europene aici. Pe lângă asta, vom lansa un program care va finanța dezvoltarea pe partea de competențe verzi, digitale și lingvistice, astfel încât, beneficiind de asemenea vouchere, să ne putem îmbunătăți competențele cu bani europeni", a declarat Simona Bucura-Oprescu la Conferința internațională Women in Data Science (WiDS).
Citeste si:
Pe măsură ce inteligența artificială (AI) a avansat tot mai mult în viețile noastre, este mai mult decât cert că viitorul pieței muncii va arăta diferit. Raportul 2023 Skills Index de la BTG (Business Talent Group) arată că 71% dintre angajatori vor rămâne mult în urma AI, dacă nu vor asigura o recalificare și o perfecționare la locul de muncă pentru angajații lor.
Cred că e mult mai bine să ne ridicăm competențele, iar angajatorii să ne plătească mai bine pentru că suntem mai buni decât să venim cu politici publice în care facem presiuni pe partea de salarizare, unde nu avem o corelare foarte bună între competențe vs ceea ce primim sau dăm și o corelare între politică publică de salarizare cea privată.
Simona Bucura-Oprescu, Ministrul Muncii și Solidarității Solidarității Sociale
În România lucrează aproximativ 5,7 milioane de angajați, dintre care 1,2 milioane sunt plătiți cu salariul minim, o cifră în scădere comparativ cu 2023, când figurau 1,5 milioane de români cu o astfel de remunerație. Numărul mediu de contracte de muncă a fost, în 2023, de circa 6,7 milioane, în creștere cu 63,169 față de 2022, fiind cea mai mare creștere din ultimii cinci ani.
Ministerul Muncii a lansat, la finalul lui 2023, Reconect, o platformă de monitorizare, anticipare și corelarea ofertei educaționale cu cererea de pe piața muncii din România. Practic, platforma urmărește dacă absolvenții din țara noastră se angajează după terminarea studiilor sau nu. Proiectul a fost finanțat din Fondul Social European cu aproximativ 4 milioane de euro. Simona Bucura-Oprescu spune că acest sistem aduce la un loc ceea ce a format sistemul educațional, ceea ce formează cei din învățământul dual și ceea ce cer angajatorii, astfel încât să existe o radiografie a piaței muncii din România pentru ca ulterior să poată fi create mai ușor politici publice concrete.
Citeste si:
Sursa foto: Agerpres
Te-ar putea interesa și: